


Ralph Midgley 
24 Staniwell Rise 
SCUNTHORPE 
North Lincolnshire 
DN17 1TF 






YELOD DEGKILID 


NÜM 11 NOVUL 2003 


O Volapükaflens Valöpo! 


Lartüg cifik amula tefon rouli pükas in Fed Yuropik. Hiel Neil 
Kinnock, kel binom Komitan Feda, päbespikom fa hiel Marc van 
Oostendorp, e kanols reidön lartügi at su pads 84 jü 87. 


No sevob, va obaicedols ko tikamagots söla Kinnock, si u no, ab 
din bal fümon, sevabo, das no büologom fütüri seimik pro pük mekavik 
bevünetik in Yurop. Do püks Yuropik valik labons pladi in Fed, jinom 
sagön, das püks anik binons veütikums, ka püks votik. Ab no vilob 
flunön olis in tef at. Vilols-li, begö! dareidön lartügi at küpäliko, täno 
sedön obe küpetis tefik, kelis obükob in Sirkülapenäd okömöl. Danis 
ladöfik oles! 


E nulod nog bal. Anu kanoy reidön Sirkülapenädis pasetik in 
Bevüresod. Ladet binon : 


http://www. geocities.com/sirkuylapenayd/ 





Nüms anik yeloda mälid (1996) dabinons, kobü yelods anik 
votik, ab poso yelods valik pubons bal pos votik. Ragiv at no nog binon 
lölöfik, ab ünü vigs anik okanoy reidön padis plu ka veltum tefü dins 
mödik. At binon step veütik ad födön literati valasotik Volapüka. 


Valikosi Gudikün Oles ed Olikanes 


sedom | 

POEDOTS TEL FA HIEL FRANCESCO FELICI 





ZIBRADAM OLIK 


Zibradam olik obi yagon 

in niks memas oba; 

dojedon völis 

e dönubumon onis koapü ob; 
nügolon ini lögs oba plumbiks, 
kels vedons brads olik, 

kels de koap oba fomons flori; 
flori biegöl su nekom ola. 


£w ge e g & & g g 
STEBED 


Stebedob vorädiko vödi de ol, 

ab stebed givon time fomi sarka, 
venenon logodi ola in mems obik. 
Kids olik, zibradams olik, 
dädiledikons drimiko in lut malädik 
e sumons köli magäloda dremülöl. 


k k e k k k e k k k 
MUN VIETIK 


fa hiel Massimo Acciai 


Vien bladon so cilik e jönik. 
fäti obik sui logod obik; Stels tikükons obi 
aneito, tefü lif; 

mun vietikün din veütik. 


litükon logodi olik Binof jönik. 

LIO MÖGOS-LI ATOS? (TUVEDOTS) 





SAL E PEP 


Pladolös migoti in väret vata. Sal osoluon, ab pep ofloton. Blunolös 
doati ini vat tel-kilna, e pep oklebon ta doat. 


PLEDASEK KURATIK 


Bi pled no nog eprimon, sek ona muton binön ai 0 - 0! 


LÜMÄT DIS VAT 


Filidolöd lümäti e kipolöd oni dis väret vata. 


EEEE EEELEE EETTISET. 


HIEL „DEREK” SMILÜKOM OBIS 


Hiel „Derek” äbespikom dinis in valem ko balan flenas oka. 

„Plekol-li büä fidol?” äsäkom flen. 

„No mutob plekön,” ägespikom el „Derek,” bi mot oba binof kvisinan 
legudik!” 


* k k k k k k k kkk kk kkk 


El „Derek” älilom tidani, kel äsagom, das valüt no kanon slugön meni, 
bi gug ona binon tu smalik. 

„Ab hiel „Yonas” päslugom fa valüt,” ägespikom vifiko. 

Pästigädölo, tidan äsagom, das din somik no binon mögik. 

Täno äsagom el „Derek”: „Ven olükömob lü sül, osäkob eli Yonas it.” 
„Ab kisi odunol, if el Yonas binom in Höl?” ägespikom tidan. 

„In jenet at, ol okanol säkön omi!” 


E E E E E A 

PÜK BAL NO LONÖFON PRO YUROP PÜKAS DIFIK 





„Labob konsälili pro diktorans,” sagom sogädiman, hiel Neil 
Kinnock, komitan Yuropik in zif „Brüssel.” „Neai mosumolsöd pöpe gitäti 
ad gebön püki oka. Osufälons mödikosi, ab no etosi.” 


El Kinnock gididom tefü dünots nätäpretik e tradutiks Feda Yuropik, 
kels suno obelifons* ceinis mu veüùtikis. Unü yel okömöl, Fed Yuropik 
ostäänikon vemo : luveratiküno olimons läns nulik deg, kelos opluükos 
numi pükas calöfik de degbal jü teldeg. El Kinnock sagom, das vilom fovön 
me dunamod* calöfik Feda Yuropik, kel flagon, das püks calöfik valik 
limanalänas sötons binön calöfiko geboviks, id in Yurop. 


Stäänikam Feda Yuropik ojenon ma gredaked* neai büo peplaköl. 
Püks anuik degbal mögükons tradutalüodis difik tumdeg se püks degbal 
alil püks votik alik deg. Püks teldeg opluükons numi et jü kiltum jöldeg 
(= teldegna degzül). Pos tim nelunik, oneodoy seko plu ka tradutanis 
kilnaik, kels fägons ad tradutön, samo, se Tsyegänapük ini Suomiyänapük, 
u se Grikänapük ini Lestiyänapük. 





El Kinnock binom fredimik tefü stäänikam. „Binobs blümiks,” 
sagom. „Jenöfo, ya primü yels züldeg äpreparobs menis, samo in nivers 
lisitalänas ad atos. Jü yel 2007 tradutanef Feda Yuropik postäänikon fa 
tradutans za kiltum luldeg, sevabo : a foldeg pro pük alik nulik. In mayul 
yela 2004 tradutanef obinon ya blümik, e mödiks doküms veütik Yuropik 
anu petradutons ya ini püks nulik.” 


Ma anikans, feb somik binon tu jerik. El Kinnock no baicedom : 
„Ped finenik no binon patiko legretik. Kalkulob, das Yuropan valik pelon dü 
yel alik yurodis tel se trip okik ad jötön kalotis nätäpretanas e tradutanas 
de stids Yuropik. Zuo, steifs valasotik padunons ad duinön vobi mögiküno 
skiläliko. Vilobs, samo, das utans, kels bonedons tradutodis, pelonsöv a 
pad petradutöl. Somo mödavödiäl potripon : mens postigädons primo ad 
redakön ito vödemis okas büä lovegivons onis ad patradutön. 
Presenatimo tradutans obsik bitons* tu suvo as redakans klänik. 

Ma el Kinnock, fünans Feda Yuropik tikälo esludons, das länapüks 
valik sötons binön vobapüks calöfik. Ab tikälikumo äbitons 
Luxämburgänans, ven äsludons, das pük okik no neodon ad getön stadi” 
somik, bi ya gudiko suemons Fransänapüki e Deutänapüki. „lf no ivälons 
soiko, übinos fikulik ad no ninädön Velsänapüki, äsi Lireyänapüki pötü 
limedükam* Greta-Britäna e Lireyäna. U betikolsös Katalonänapüki : labü 
spikans balionas mäl in Spanyän e Fransän, i binon pük stäänik. Ab kikodo 
spikans pükas nepluamanumanas no dalabons-i gitäti ot äs spikans pükas 
calöfik? „in tef at, mutobs binön plagiks. Cils pükas nepluamanumik 
kanons i legudiko spikön püki cifik. Pükis kanoy tikädön äs klots : 
lenlaboy kloti balsotik in voböp, kloti patik ad zelön Kritidi, e klotis komunik 
ad vobön in gad.” 


”Betikobsös pükis calöfik smalikum, samo : Nedänapüki. E 
Nedänans, sötons-i bitön äs Luxämburgans tefü stad püka oksik? No! Dü 
yels luldegs Nedänapük äbinon nog pük neta gretik tedik, kel päspikon in 
dils difik vola. Nedänans mödik, ye, presenatimo favons tefü stad püka 
oksik; muifons, das Nedänapük nevifiko, ab fümiko onepubon. Nedänapük 
no riskädikon. Te sekü mods tel kanon pük seimik riskädikon: 1) if binon 
tu komipiälik* e netälik, u 2) if tumödo soelikon.* Tefü pük at, lonöfos ni 
1) ni 2). Nedänapük neai ämoflekon oki de vol plödik. Gudiko memob 
süpädi obik as yunan lifayelas degfol, ven ätävob in Nerdän, e yunans 
Nedänik äjonon vegi obe me Linglänapük skilädik. *” 









If pük kanon leigodön lä klots, kio seko lägon in klotikipedöp* ela 
Kinnockdi? 


„Primo tefos klotemi Britänik, ab kun blit Velsänik e kravat 
Fransänik.” Bolitan at pleidom dö rig oka. Dekömom se Velsän, kiöp „mot 
obik päpönof if äliloy ofi pö spikam Velsänapüka.” Tupom tefü vögs netimik 
bolitanas änu in lomän, ven taons ta lüköm nütävanas tu mödikas. 


„Taob ta netim alsotik. No zesüdon lezil bleinik ad löfön lomäni. 
Nepub Velsänapüka no binon sek netima Linglänik. Dü yeltum degzülid 

nütävans nulik Lireyänik id älärnons Velsänapüki. Ab däm mödik päkodon 
Velsänapüke ven mens it äcedons, das ad gudükumön stadi oka, ämutons 
lärnön Linglänapüki. Reto, Velsänapük dü yels latikün stadon gudikumo, ka 
föro. Patidon in juls e pagebon in televid.” 


Jenöfo, püks it no binons komipiäliks u netimiks. Tefos ai spikanis 
pükas. „Püks binons äs dogs. Nim ot kanon binön u dog pro bleinans, u 
komipadog.” 


Va tefos u va no tefos dö netim pükik, mödikans dredons, das 
Velsän koslogon fätoti dilas gretik Yuropa, sevabo, das nevifiko, ab fümiko, 
stids Yuropik odaoptons Linglänapüki as püki cifik soelik vobedik, igo if 
oblibons nemo mödapükiks. Ma Yuropadailans anik, atos igo obinos jenäd 
vipabik. 


El Kinnock spikom prüdiko e nenpromo: „Plü pükis olabobs in 
Yurop, plü ofrutos ad labön „kerapükis.*” Ya nu, plu ka laf samädas balid 
dokümas calöfik binon in Linglänapük. No kodü noganükam seimik, no 
kodü bolit patik, balugiko bi dins daglofons somo. Mutobs steifülön ad 
tuvön vobamodi, kel kobükon buädis ad vobön, samo, ko vobapüks kil, äsi 
buädis ad vobön ko püks calöfik valik.” 


El Kinnock ya pekusadom anikna as gönan Linglänapüka. Anikans 
logons tuvedoti in geb mekavapükas, samo : Sperantapüka. Dalabons 
buädi, das no ledutons lù ek, seko gönons neki. Ab el Kinnock no 
baicedom. „Latin vönädo äbinon tuvedot gudik, ab no plu, e Fed Yuropik it 
no kanon büdön, das pük somik söton pagebön.” 


Ab kaeni lekonfidom el Kinnock mödo mödikumo. „Dü yels jöl 
dünota obik, elogob lio gudikumon ai el „Systran” (= tradutasit lönik Feda 
Yuropik, kel dunon (vü votikos) tradutodis se Fransänapük ini Linglänapük, 
e güo). Klüliko vödems no binons nendöfiks, ab givons magädi saido gudik 
tefü yegäd* vödema rigik. Cedob, das pos yels nog luls, el „Systran” 
okanon ito dunön tradutodis vemo gudikis, ab stipo, das vödaninäd sita 

binon saido stäänik, e das no oneodon redakami tu mödiki. Tefü vobod at 
lätikün, neodoy ai menis mödikum.” 


El Kinnock i vilom yufön komotanefi surdanas. „Ven ädugob paleti 
Sogädimik, enüdugob malamanätäpreti* pro surdans pötü kongreds. Ya 
nu kanoy dunön milagis, samo, me ninotians* e medins. Suno okanoy 
yufön cilis surdik ad kompenön pö sogalif alsotik.” 


Valemo Komitanef Yuropik labon fredimi mödik pro yunanef. „Cils 
fasiliko lärnons foginapükis. Igo anu visitob cifazifi London, e logob vio 
fasiliko cils us spikons ceno* i Pancabiyi i Linglänapüki. Ekö sifans Yuropa 
fütürik. Son obik lödom is in zif Bruxelles; matan omik binof Danänapükan, 
e poscils obik spikons pükis kil nenfikuliko.” 


(Bespikan : hiel Marc van Oostendorp : Lartüg rigik se gased : „Onze Taal 
e Libera Folio). 


VÖDS NEKÖSÖMIK 
BELIFÖN to undergo LIMEDÜKAM membership 
BITON to act LISTAN a candidate 
CENO alternately MALAMANATAPRET sign language 
DUNAMOD a policy NINOTIAN an implant (medical) 
GREDAKED a scale SKILÄDIK fluent 
JOTÖN to balance (an account) SOQELIKÖN to become isolated 
KER a nucleus STAD a status 
KLOTIKIPEDÖP awardrobe YEGÄD a theme 
KOMIPIALIK aggressive 





Vun neai pasanon so gudiko, das vunam no palogon. 

NUNILS SE VOL LÖLIK 


BELGÄNANS FENIKONS Al 

Belgänans binons mens Yuropik, kels slipons muiko. Belgänan slipon 
zänedo ti dü düps jöl e laf a del - boso plu ka pöps Yuropik votik. 
Grikänans slipons nemuiküno - zänedo dü düps vel e minuts teldeg a del. 


YILAGS NOG FOLS 

Vilags degtel no äbinons saidiko gretiks ad blibön su kaed Danäna. Num 
lödanefa ifalon disü mied lödanas teltum. Ab vilags votik degmäl 
päninikons, bi idalabons plu ka lödanis teltum. 


HIKÖST RUSÄNIK ELA „NESS” - LI? 

Jafäb müsterik (u miteodik) in dibot laka Skotänik nemü : 'Loch Ness' 
labon hikösti Rusänik. In lak fagotü milmets jöldeg nolüdavesüdo de cifazif 
i „Moskva” - nolavan topik sagom, das elogom nimi - bo fom ona jonon, 
das tefos räptuli dadeadik, labü tuts äs sügaf. Nim at pelogon sis yel 
1850. 


YÖDAFEITS MÖDPIKÜN IN _KYISINŐP 

Matans Litaliyänik blöfädons suviküno in kvisinöp, ud in tood. Atosi 
fümükon vestig nulik. Foldeg dötum matanas, kels äkompenons pö vestig 
at äsagon, das vödafeits äjenons in kvisinöp, ab teldeglul dötum 
ämänioton toodi. Vödafeits mödikün jenons tü vigafin. 


FOTS TEFÜ LOTIDÖP! 
Vestig fa lotidöps pedunon, jonon, das 61% visitanas reidon brojüris, kels 
palofons ones; 59% kontrolons, das bedastofeds binons kliniks; 43% 
fidons jokoladi peloföl; 32% televidons; 31% tifons sobi u jämpodi; 26% 
gebons bötädili*; 23% reidons bibi peblümüköl; 4% tifons tauli, e visitanas 
1% labons kosädi genik* ko visitan votik, keli no sevom, ab ko kel ebo 
ekolkömons. 


YÖDS FRUTIK 


BÖTÄDIL a mini-bar KOSÄD GENIK sexual intercourse 


